钦定古今图书集成/明伦汇编/闺媛典/第027卷 > 皇清 > 王用观妻张氏
## 钦定古今图书集成/明伦汇编/闺媛典/第027卷 > 皇清 > 王用观妻张氏

按《宿松县志》：“张氏，王用观妻。观性孝友，张克助之敬爱。持家主中馈，咸中壸则。顺治初，西江有警，操抚李驻师江上，廉观直义，委任招抚难民，张赒以衣粮，多所全活。性慈祥好静，有忤观者，张必再三劝观毋校，人感其宽容，辄造门谢过。御卑幼任恩，问饥寒，均劳逸，有过则善喻之，改则已不宿怒。子绋幼颖异，择师” 教之，蚤有声诸生间，张每解奁，市书卷帙充牣资。绋肄业，年逾七十，事观齐眉致敬，不以老而怠焉。